钦定古今图书集成/明伦汇编/氏族典/第245卷 > 张行信
## 钦定古今图书集成/明伦汇编/氏族典/第245卷 > 张行信

按《金史张行信传》：“行信，字信甫，先名行忠，避庄献太
子讳改焉。行简弟也。登大定二十八年进士第，累官
铜山令。明昌元年，以廉擢授监察御史。泰和三年，同
知山东西路转运使，俄签河东路按察司事。崇庆二
年，为左谏议大夫。贞祐二年，迁山东东路按察使。三
年，改安武军节度使，召为吏部尚书，改户部尚书，转”
礼部尚书。四年，为太子少保，以父𬀩卒，去官。兴定元
年，起复，拜参知政事。时高琪为相，专权用事，力诋其
非。二年，出为彰化军节度使。元光元年，迁保大军节
度使，改静难军节度使，未几致仕。哀宗即位，起为尚
书左丞，寻复致仕，号“静隐。”正大八年薨。